47-voet Motorreddingsboot - Wikipedia
'n Kuswagboot in Morrobaai
Vervaardiger Textron Marine
Hoofgebruiker Amerikaanse Kuswag
Aantal gebou 227
Eenheidskoste VS$ 1.214 miljoen in 1997
Die 47-voet MLB is die standaardreddingsboot van die Amerikaanse Kuswag (USCG) en verplaas 18 ton. Die 47' MLB is die opvolger van die 44' MLB.
Die 47' MLB is ontwerp om orkaansterkte winde en rowwe see te oorleef, dit kan winde tot 60 knope (110 km/h) trotseer, branders tot 6 m ry en 'n impak van tot 3 G weerstaan. Indien die boot sou omslaan, is dit self-regstellend in minder as tien sekondes, met alle toerusting ten volle funksioneel.
Die boot se romp en bostruktuur is volledig uit 5456 marienegraad aluminium gebou. Die ontwerp het 'n diep "V"-romp met 'n versterkte boeg en die 47' MLB oorskry sy verplasingspoed. Die raamwerk is saamgestel uit 17 vertikale terugslagrame, wat elk aan die dek en romp geheg is, en waarvan vyf waterdig is.
Die boot kan van vier verskillende plekke af bedryf word, danksy die gemak van elektroniese beheerstelsels ("cruise-by-wire"). Twee van die beheerposte is op die toegeboude brug, en twee is midskeeps op 'n oop brug.
Funksionele herwinningsluike is minder as 1 voet (30 cm) bo die waterlyn aangebring, wat die redding van persone en herwinning van toerusting makliker maak. 'n Waterdigte kompartement vir drenkelinge is ook met omvattende noodhulp toegerus.
↑ 1,0 1,1 1,2 1,3 1,4 1,5 USCG: International Affairs: FMS
↑ Coast Guard bids adieu to 44-foot boat – Local News Updates – The Boston Globe
↑ 3,0 3,1 Operational Logistics Support Plan (OLSP) for the 47' Motor Lifeboat (MLB)
↑ 4,0 4,1 4,2 Textron Marine MLB datasheet
Ontsluit van "https://af.wikipedia.org/w/index.php?title=47-voet_Motorreddingsboot&oldid=1365546"
Die bladsy is laas op 7 Julie 2015 om 06:11 bygewerk.